"САРИНАЗУЛ СИ"- къокъаялде.

🌸🌸🌸🌸🌸🌸🌸🌸🌸

Нуж къвак1арал ганч1ал дир къокъацоял,

Къиматал асараз си балел ругел,

Рек1ел къасидатал къалмиде росун,

Маданияталъул нухккун рач1унел.

Рижараб ракьалде рокьи бергьарал,

Рорхатал муг1рузда лъадари щварал,

Лъарал чвахияльул чилиги босун,

Рахьдал мац1алъ хъварал асарал кьолел.

Цоцазе х1алае х1адур ратулел,

Рохелгун къварилъи г1ахьал гьабулел,

Ихдалил хинлъиги, г1аздал ц1оройги

Рекъон цоцазухъе бащад бикьулел.

Ц1иликьа Сулайман-нижер удаман,

Дунял квегъулаго квер нижей кьурав,

Кивго х1ажаталъув т1оцеве щолев,

Щваралъув баркатаб руссен гьабулев.

Г1елмуги , г1акълуги, г1умрудул нухги,

Хазинаде буго Низамудинил,

"Пикрабазул квац1и" каранлъан бахъун

Канльи кьолеб ц1алъун ц1алдолезе тун.

Исламалъул нуралъ гьумер гвангъарав,

Къокъадулъ к1удияв нижер Шамсудин,

Щибаб жугьаялъулъ давла батулел,

Насих1атал г1уц1ун нухда рачунел.

Бищунго к1удияб щапакъаталъе,

Щвезе мустах1икъав нижер бах1арчи,

Микаг1ил Х1асанов, насих1атчилъун

Берцинаб каламалъ кант1изарулев.

Рак1ги аваданай, г1амал х1айранай,

"Х1асраталъул х1енх1ал" ригьинарурай,

Т1аг1амал гьуинай нижер богогьан,

Салих1ат гъорлъ йик1ун рохун ругел куц.

Рогьалил х1анч1азул куч1дул росарай,

Каранда ц1а лъолел асарал хъварай,

Х1алт1улъ юкъарухъан, къалам бег1ерай,

Мусаева Зуля нижер рек1ел т1егь

.

Х1алт1улъ г1уц1арухъан, муг1алим, щаг1ир,

Балахьуниб росдай баркаталъул квер,

Кивго кириялъе кумек гьабулев,

Гъазимух1амадов Мух1амад-х1ажи.

Т1огьол квац1и г1адал куч1дул сок1к1унев,

Сахал г1амалазе васал куцалев,

Киве реханиги маххулъ жив къалев,

Къвак1арав Мурадбег кьейги дуй сахлъи.

Рак1 г1одизабулел,маг1у чвахулел,

Нашидазул автор нижер Г1айишат,

Г1урада росулъа сабру к1удияй,

Сакъатал лъимазул муг1алимги мун.

Къисматгун къеркьолей къуват бергьарай,

Маххул рачел къарай нижер Хадижат,

Жугьабаз къварилъи къват1ибги къот1ун,

Т1олгоязул рак1ал чучизарулей.

Къимат нижей лъолев г1адилав судья,

Сариназе сидуй нух кьолев админ,

Къвариг1ел ккаралъув чу кьолон унев,

Кьейги дуе пагьму, гьалмагъ Раджабов.

Къисматалъ хъван батун тола нахъа нух,

Хъван бугеб кинигин Х1ажимурадий,

Аллагьас кверги ккун кив вачаниги,

Сахлъигун, талих1гун, таги кидаго.

Джабраг1ил, Дагъистан к1одо гьабурал,

Дур асаралъ буго цо хасаб кунч1и,

Расулица тараб ирсальул бут1а

Баракатльун щвайги дур г1умруялъе.

Гьал маг1арулазулъ поэзиялъул

Сси борхат ккуразулъ йохун йиго дун,

Дуниял г1уц1улел, зиярат кколел,

Кквейги Аллагьас нуж, дир къокъацоял.